**Poďakovanie**

V regióne Liptov od r. 2001 pracuje Nadácia DUMI, ktorej prostriedky majú podľa nadačnej listiny slúžiť predovšetkým na podporu rozvoja zdravotníckych služieb a ochranu zdravia.

Na tento účel nadácia od r. 2001 do 31.12.2016 poskytla Liptovskej nemocnici s poliklinikou MUDr. Ivana Stodolu Liptovský Mikuláš finančnú podporu vyše 407 tis. € (12.27 mil. Sk). Z uvedených finančných prostriedkov nadácia zakúpila materiálno – technické a prístrojové vybavenie pre rôzne úseky liečebno – preventívnej starostlivosti.

Všetky orgány nadácie od svojho vzniku (r. 2001) pracujú v prospech nadácie bez nároku na akúkoľvek odmenu.

Po 16 rokoch došlo v Nadácii DUMI k zmenám a  novým správcom Nadácie DUMI sa stal JUDr. Miloslav Hricko, predsedom správnej rady Nadácie DUMI sa stala PhDr. Janka Profantová a novými členmi správnej rady sú Mgr. Zuzana Gregorová a Ing. PhDr. Jana Cvengrošová Koleňová. Revízorom Nadácie DUMI zostala p. Ing. Eva Mikulášová.

Vďaka činnosti Nadácie DUMI a najmä jej finančnej podpore by niektoré nemocničné oddelenia neboli schopné poskytovať zdravotnícke služby na požadovanej úrovni.

Týmto si dovoľujeme poďakovať bývalému správcovi Nadácie DUMI – **p. JUDr. Želmíre Kvetkovej** a bývalým členom správnej rady Nadácie DUMI – predsedovi **JUDr. Márii Laufovej**, členovi **PaedDr. Jaroslavovi Kubincovi** za ich dlhoročnú, obetavú a najmä nezištnú prácu v prospech našej nemocnice. Veľmi si vážime ich pomoc a ďakujeme za všetko, čo pre Liptovskú nemocnicu vykonali.

 Vedenie nemocnice

Liptovský Mikuláš, november 2017